CELEX: 62009TN0364
Language: lt
Date: 2009-09-21 00:00:00
Title: Byla T-364/09 P: 2009 m. rugsėjo 21 d. Giorgio Lebedef pateiktas apeliacinis skundas dėl 2009 m. liepos 7 d. Tarnautojų teismo sprendimo byloje F-39/08 Lebedef prieš Komisiją

21.11.2009   
            
            
               LT
            
            
               Europos Sąjungos oficialusis leidinys
            
            
               C 282/52
            
         2009 m. rugsėjo 21 d. Giorgio Lebedef pateiktas apeliacinis skundas dėl 2009 m. liepos 7 d. Tarnautojų teismo sprendimo byloje F-39/08 Lebedef prieš Komisiją
   
   (Byla T-364/09 P)
   2009/C 282/99
   Proceso kalba: prancūzų
   
      Šalys
   
   
      Apeliantas: Giorgio Lebedef (Senningerberg, Liuksemburgas), atstovaujamas advokato F. Frabetti
   
      Kita proceso šalis: Europos Bendrijų Komisija
   
      Apelianto reikalavimai
   
   
               —
            
            
               Panaikinti 2009 m. liepos 7 d. Tarnautojų teismo sprendimą byloje F-39/08, Giorgio LEBEDEF, gyvenantis Neie Wee g. 4, L-1670, Senningerberge, Liuksemburge, Europos Komisijos pareigūnas, kuriam padeda ir kurį atstovauja teismo advokatas Frédéric FRABETTI, kurio adresas dokumentams įteikti yra Jean Bertels g. 5, L-1230 Liuksemburgas, prieš Europos Bendrijų Komisiją, atstovaujamą atstovų, nurodžiusią adresą dokumentams įteikti Liuksemburge, atsakovę, dėl 2007 m. gegužės 29 d., 2007 m. birželio 20 d., 2007 m. birželio 28 d., 2007 m. liepos 6 d. sprendimų, taip pat dėl 2007 m. liepos 26 d. sprendimų ir 2007 m. rugpjūčio 2 d. sprendimo, susijusius su 32 dienų išskaičiavimu iš ieškovo atostogų už 2007 m. panaikinimo;
            
         
               —
            
            
               patenkinti ieškovo reikalavimus pirmosios instancijos teisme;
            
         
               —
            
            
               arba grąžinti bylą Tarnautojų teismui;
            
         
               —
            
            
               priimti sprendimą dėl išlaidų ir priteisti iš Europos Bendrijų Komisijos bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Šiuo apeliaciniu skundu ieškovas prašo panaikinti 2009 m. liepos 7 d. Tarnautojų teismo sprendimą byloje Lebedef prieš Komisiją, F-39/08, kuriuo buvo atmestas ieškinys, kuriuo ieškovas prašė panaikinti keletą sprendimų, susijusių su 32 dienų išskaičiavimu iš ieškovo atostogų už 2007 metus.
   Pagrįsdamas apeliacinį skundą ieškovas pateikia devynis teisinius pagrindus:
   
               —
            
            
               Neatsižvelgta į Europos Bendrijų pareigūnų nuostatų II priedo 1 straipsnio šeštąją pastraipą, kalbant, inter alia, apie personalo komiteto sudėtį ir veiklą, bei į Gairių-susitarimo, reglamentuojančio santykius tarp Komisijos ir profesinių sąjungų, 1 straipsnio 2 dalį;
            
         
               —
            
            
               klaidingai aiškinta ir taikyta sąvoka „laisvė dalyvauti profesinėse sąjungose“, pagrįsta Pareigūnų nuostatų 24b straipsniu;
            
         
               —
            
            
               neatsižvelgta į 2004 m. balandžio 28 d. Komisijos sprendimo dėl nuostatų, susijusių su nebuvimu darbe dėl ligos ar nelaimingo atsitikimo, įgyvendinimo III.c punktą ir, konkrečiau kalbant, punktą, kuriame nustatyta, kad „visos paimtos kasmetinių atostogų dienos skaičiuojamos pilnomis dienomis“;
            
         
               —
            
            
               neatsižvelgta į ieškovo sveikatos būklę;
            
         
               —
            
            
               klaidingai aiškintos ir taikytos sąvokos „dalyvavimas personalą atstovaujančiuose organuose“, „priklausomybė profesinei sąjungai“ ir „profesinės sąjungos funkcijos“;
            
         
               —
            
            
               Tarnautojų teismas iškreipė faktines aplinkybes ir ieškovo pateiktus teiginius bei jo išvados buvo iš esmės netikslios, kiek tai susiję su „neleistinu nebuvimu“ SysPer2
            
         
               —
            
            
               Tarnautojų teismas padarė teisės klaidą aiškindamas sąvoką „nebuvimas“, apibrėžtą Pareigūnų nuostatų 57, 59 ir 60 straipsniuose;
            
         
               —
            
            
               Tarnautojų teismas padarė teisės klaidą, taikydamas Pareigūnų nuostatų 60 straipsnį; ir
            
         
               —
            
            
               Tarnautojų teismo vertinimas, susiję su aštuoniais pirmaisiais pagrindais, nemotyvuotas.